চীনে বিদেশিদের ওয়ার্ক পারমিট পাওয়া সহজতর হয়েছে - Visaply
গত পয়লা এপ্রিল ২০১৬ থেকে গোটা চীনে চালু হয়েছে ‘বিদেশিদের জন্য কাজের অনুমতি ব্যবস্থা’। এর ফলে বিভিন্ন ক্ষেত্রে দক্ষ ও যোগ্যতাসম্পন্ন বিদেশিদের চীনে ওয়ার্ক পারমিট পাওয়া সহজতর হবে।
বাংলাদেশে আমরাই প্রথম ২০১৮ সালের নভেম্বর মাসে ওয়াক পারমিট শুরু করি।
এতদিন বিদেশিদের চীনে কোনো চাকুরিতে নিয়োগ দিতে হলে উক্ত বিদেশি ও সংশ্লিষ্ট প্রতিষ্ঠানকে দু’টি কাগজ সংগ্রহ করতে হতো। একটা হচ্ছে ‘বিদেশি বিশেষজ্ঞদের জন্য চীনে কাজের অনুমতিপত্র’ এবং অন্যটি ‘বিদেশি নিয়োগের জন্য অনুমতিপত্র’। কিন্তু পয়লা এপ্রিল থেকে দু’টির পরিবর্তে একটি কাগজ বা অনুমতিপত্রই যথেষ্ট বলে গণ্য হবে। আর এই অনুমতিপত্রের মেয়াদ হবে অনির্দিষ্টকালের জন্য। চীনের মানবসম্পদ ও সামাজিক নিরাপত্তা উপমন্ত্রী ও জাতীয় বিদেশি বিশেষজ্ঞ ব্যুরোর মহাপরিচালক চাং চিয়ান গুও বলেন, ‘এ ব্যবস্থা কার্যকর হওয়ার পর গোটা চীনে এ ক্ষেত্রে একই মানদণ্ড ব্যবহৃত হবে। একটি অভিন্ন ওয়েবসাইটও থাকবে। নতুন ব্যবস্থার আওতায় সকল প্রদেশের সংশ্লিষ্ট সংস্থাগুলোকে একটি অভিন্ন কমান্ডের অধীনে আনা হবে।’
তবে, বিদেশি কর্মীকে তার কাজের অভিজ্ঞতার সনদ, সর্বোচ্চ শিক্ষাগত যোগ্যতার সনদ ও কোনো অপরাধমূলক কর্মকাণ্ডে জড়িত না-থাকার প্রমাণপত্র দিতে হবে। তা ছাড়া, অনুমতি স্থগিত বা বাতিলের আবেদন আগে যেখানে ১০ কর্মদিবসে নিস্পন্ন করা হতো, সেখানে তা কমে নতুন নিয়মে ৫ দিন করা হয়েছে। কাজের অনুমতিপত্রের মেয়াদ হবে সর্বোচ্ছ ৫ বছরের।
চীনে নতুন নিয়মে কাজের অনুমতি পাওয়া প্রথম বিদেশি শাংহাই জিয়াওথং বিশ্ববিদ্যালয়ের প্যারিস টেক ইলাইট ইনস্টিটিউট অব টেকনোলেজ’র ফরাসি প্রধান গোয়াকুইম নাস্সার বলেন, নতুন ব্যবস্থা কার্যকর হওয়ার পর চীনে কাজ করা আগের চেয়ে সহজতর হয়েছে। তিনি বলেন, ‘আমি চীন সরকারকে ধন্যবাদ জানাই। নতুন ব্যবস্থা উচ্চ পর্যায়ের বিদেশি বিশেষজ্ঞদের চীনে কাজ করতে উত্সাহিত করবে। চীনে কাজ করার অনুমতি পাওয়া এখন আগের চেয়ে সহজতর হয়েছে।’
২০১৬ সালে বেইজিং ও শাংহাইয়ে প্রথম বিদেশিদের জন্য নতুন এ ব্যবস্থা কার্যকর করা হয়। শাংহাই শহরের মানবসম্পদ পরিসেবা কেন্দ্রের পরিচালক লৌ লি শা মনে করেন, নতুন ব্যবস্থা কার্যকর হওয়ার মাধ্যমে চীনের বিভিন্ন প্রতিষ্ঠানে বিদেশিদের কাজ করা সহজতর হবে। এ সম্পর্কে তিনি বলেন, ‘দু’টি অনুমতিপত্রকে একটিতে পরিণত করায় প্রতিষ্ঠানগুলোর জন্য যেমন সুবিধা হলো, তেমনি বিদেশি বিশেষজ্ঞদের জন্যও সুবিধা হলো। চীনা প্রতিষ্ঠানগুলোর জন্য বিদেশি মানবসম্পদ আকর্ষণ করা এখন সহজতর হয়েছে।
By Visaply|2019-11-04T04:44:17+00:00November 4th, 2019|News|0 Comments